கேள்வி: அபிசேக் வினோத் - தொழில் பற்றி நீங்கள் என்ன அறிந்துள்ளீர்கள்?
பதில்: சென்னையில் பிறந்த அபிசேக், கோலா சரசுவதி வைணவ மேல்நிலைப் பள்ளியில் பள்ளிப்படிப்பை முடித்தார். பின்னர் சென்னைப் பல்கலைக்கழகம் வணிக நிர்வாகவியலில் இளங்கலை பட்டம் பெற்றார். பின்னர் 2004 ஆம் ஆண்டில் வடிவழகு துறையில் நுழைந்தார். சென்னையில் விளம்பரங்களுக்கு வடிவழகராக பணிபுரிந்தார். இவர் முதலில் மோகன்லால் மலையாளத் திரைப்படமான ''காஸநோவ்வாவில்'' நடித்தார். பின்னர் இவர் 2010 இல் ''இனிது இனிது (2010 திரைப்படம்)'' படத்தில் கல்லூரியின் மோசமான மூத்த மாணவர் பாத்திரத்தில் நடித்தார். கமல்ஹாசன் ''பாபநாசம் (திரைப்படம்)'' (2015) படத்தில் ஒரு குறிப்பிடத்தக்க துணை வேடத்தில் நடித்தார்.கௌதமியின் தம்பி பாத்திரத்தில் நடித்தார். இந்த படம் வெளியாகி இவருக்கு விமர்சன ரீதியான பாராட்டைப் பெற்றுத்தந்தது. ஜீது ஜோசப்பிடம் இணை இயக்குநராக அப்படத்தில் பணியாற்றிய இவரது வழிகாட்டியான சுரேஷ் கண்ணன் இவருக்கு அந்த பாத்திரத்தை வழங்கினார். பின்னர் இவர் ''வெருளி'' (2017) படத்தில் முக்கியக் கதாபாத்திரத்தில் தோன்றினார். அது இவரது தலைசிறந்த படைப்பாக இருந்தது. என்றாலும் இது திரையரங்குகளில் கவனிக்கப்படாமல் போனது. 2018 ஆம் ஆண்டின் தொடக்கத்தில், விக்ரம் நடித்த''ஸ்கெட்ச் (திரைப்படம்)'' படத்தில் காவல்துறை அதிகாரியாக நடித்தார். மேலும் ''மன்னர் வகையறா'' படத்தில் ஒரு பெரிய குடும்பத்தைச் சேர்ந்தவராக நடித்தார். இவர் ஒரு தகவல் தொழில் நுட்ப நிறுவனத்தின் தலைவராக ''ஆண் தேவதை'' (2018) படத்தில் எதிர்மறையான பாத்திரத்தில் நடித்தார். சமுத்திரக்கனி, ரம்யா பாண்டியன், சுஜா வருணீ ஆகியோருடன் அப்படத்தில் நடித்தார்.